Wang Liqin
Wang Liqin (hiina 王励勤, Wáng Lìqín; sündinud 18. juunil 1978 Shanghais) on Hiina lauatennisist, seitsmekordne maailmameister. 2000. aasta suveolümpiamängudel Sydneys tuli ta olümpiavõitjaks paarismängus koos Yan Seniga. 2004. aasta suveolümpiamängudel Ateenas pälvis ta pronksmedali üksikmängus. 2008. aasta suveolümpiamängudel Pekingis võitis ta üksikmängus taas pronksmedali, kuid tuli Hiina meeskonna koosseisus olümpiavõitjaks.